Noraliza Yusof

Noraliza Yusof (dilahirkan sebagai Noraliza binti Mohd. Yusof; 29 November 1964) merupakan seorang penyanyi wanita yang berasal dari Kuala Lumpur, Malaysia. Beliau dikenali ramai setelah mendapat gelaran "Juara Bintang RTM 1986".

Permulaan karier
Sebelum bergelar penyanyi, beliau bekerja sebagai seorang pereka fesyen dan batik. Selepas menyertai Bintang RTM, beliau telah menjadi penyanyi sepenuh masa. Pada tahun yang sama juga, beliau menjadi hos bagi rancangan Hiburan Minggu Ini yang diterbitkan oleh Noriah Letuar melalui siaran RTM.

Pada tahun 1987, beliau telah mengeluarkan album pertamanya yang bertajuk Senangkah Ku Dilupai di bawah terbitan AN Production, sebuah syarikat rakaman milik Ahmad Nawab. Dua tahun kemudian, beliau mengeluarkan album kedua bertajuk Ku Tak Ingin Bermimpi di bawah terbitan Pacific Music Corporation (PMC).

Diskografi

Album studio
Senangkah Ku Dilupai (1987)
Ku Tak Ingin Bermimpi (1989)

Album pelbagai
Liza Aziz dan Iza Yusoff (1988)
Kini Saatnya: Album Sukan SEA Ke-15 (1989)

Rujukan

Penyanyi wanita Malaysia
Peserta Bintang RTM
Orang hidup
Kelahiran 1964